CELEX: 62022CN0069
Language: et
Date: 2022-02-02 00:00:00
Title: Kohtuasi C-69/22: 2. veebruaril 2022 esitatud hagi – Euroopa Komisjon versus Rumeenia

25.4.2022   
            
            
               ET
            
            
               Euroopa Liidu Teataja
            
            
               C 171/17
            
         
      2. veebruaril 2022 esitatud hagi – Euroopa Komisjon versus Rumeenia
      (Kohtuasi C-69/22)
      (2022/C 171/22)
      Kohtumenetluse keel: rumeenia
      
         Pooled
      
      
         Hageja: Euroopa Komisjon (esindajad: M. Noll Ehlers, M. Ioan)
      
         Kostja: Rumeenia
      
         Hageja nõuded
      
      
                  —
               
               
                  tunnistada, et kuna Rumeenia ei ole võtnud vastu ja esitanud Euroopa Komisjonile riiklikku õhusaaste kontrolli programmi, siis on see liikmesriik rikkunud kohustusi, mis tulenevad Euroopa Parlamendi ja nõukogu 14. detsembri 2016. aasta direktiivi (EL) 2016/2284, mis käsitleb teatavate õhusaasteainete riiklike heitkoguste vähendamist, millega muudetakse direktiivi 2003/35/EÜ ning tunnistatakse kehtetuks direktiiv 2001/81/EÜ, (1) artikli 6 lõikest 1 ja artikli 10 lõikest 1;
               
            
                  —
               
               
                  mõista kohtukulud välja Rumeenialt.
               
            
         Väited ja peamised argumendid
      
      Komisjon väidab, et direktiiviga (EL) 2016/2284, mis käsitleb teatavate õhusaasteainete riiklike heitkoguste vähendamist, kehtestati kohustus vähendada viie peamise õhusaasteaine heitkoguseid aastatel 2020 kuni 2029, ja alates 2030. aastast. Nende heitkoguste vähendamise kohustuse täitmiseks ja liidu õhukvaliteedi eesmärgi saavutamiseks pannakse artikli 6 lõikes 1 liikmesriikidele kohustus võtta vastu riiklik õhusaaste kontrolli programm.
      Kooskõlas direktiivi (EL) 2016/2284 artikli 10 lõikega 1 pidi Rumeenia esitama komisjonile riikliku õhusaaste kontrolli programmi 1. aprilliks 2019, ning Rumeenia ametiasutuste kavandatud meetmed oleks tulnud võtta enne seda kuupäeva.
      Seetõttu väidab komisjon, et kuna Rumeenia ei ole võtnud vastu ega esitanud komisjonile riiklikku õhusaaste kontrolli programmi enne käesoleva hagi kuupäeva, on see liikmesriik rikkunud direktiivi (EL) 2016/2284 artikli 6 lõikest 1 ja artikli 10 lõikest 1 tulenevaid kohustusi.
      
         (1)  ELT 2016, L 344, lk 1.